અમેરિકામાં વ્યાજદરમાં થયેલા વધારા અને ટ્રેડવોરના પરિણામ સ્વરુપે અનિશ્ચિતતાના વાદળો ઘેરાઈ ગયા છે. છેલ્લા કેટલાક મહિનામાં ડોલરમાં મજબૂતી આવી છે. રૂપિયાની સરખામણીમાં ડોલર ખુબ મજબૂત થઇ રહ્યો છે. રૂપિયો હાલના દિવસોમાં એશિયામાં સૌથી નિરાશાજનક દેખાવ કરનાર કરન્સી પૈકી એક છે. આ સ્થિતિથી સંકેત મળે છે કે, રૂપિયામાં ઘટાડાનો દોર આગામી થોડાક દિવસ સુધી જારી રહી શકે છે. રૂપિયામાં ઘટાડો થવાના પરિણામ સ્વરુપે આયાત મોંઘી થઇ છે. સ્થાનિક કંપનીઓ માટે ઉત્પાદનનો ખર્ચ વધી રહ્યો છે. મારુતિ સુઝુકીના સિનિયર અધિકારી કાલ્સીનું કહેવું છે કે, રૂપિયામાં ઘટાડો થવાના પરિણામ સ્વરુપે હાલત કફોડી બની ગઈ છે. કિંમતોમાં મૂલ્યાંકન કરી શકાય છે.